**Z A P I S N I K**

**10. redne seje Sveta DSO Črnomelj, ki je bila dne 26.02.2020 ob 15.00 uri**

**v klubskih prostorih DSO Črnomelj**

PRISOTNI ČLANI SVETA:

* Marinka Jankovič, predsednica Sveta DSO Črnomelj, predstavnica zaposlenih
* Cvetka Aupič, namestnica predsednice, predstavnica ustanovitelja
* Marija Starešinič, predstavnica stanovalcev
* Zdenka Vrtin, predstavnica ustanovitelja
* Nada Barič, predstavnica ustanovitelja
* Jaka Birkelbach, predstavnik ustanovitelja
* Samo Kavčič, predstavnik lokalne skupnosti

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije
* Jože Metelko, predstavnik SZSV DSO Črnomelj
* Marija Fortun, predstavnica SZSS DSO Črnomelj

ODSOTNI ČLANI SVETA : /

ODSOTNI OSTALI VABLJENI: /

V uvodu je direktorica DSO Črnomelj, ga. Valerija Lekić Poljšak predstavila ga. Marijo Starešinič, ki je bila v Svet DSO Črnomelj izvoljena kot nadomestna članica sveta – predstavnica stanovalcev, saj je dosedanja predstavnica stanovalcev, ga Marija Starc umrla v februarju 2020.

Sejo sveta je vodila Predsednica Sveta DSO Črnomelj, ga. Marinka Jankovič, ki je prisotne pozdravila ter prebrala predlagani dnevni red, na katerega nobeden od članov sveta ni imel pripomb, zato je predlagala glasovanje.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Potrditev zapisnika 9. redne seje z dne 06.12.2019**
3. **Letno poročilo z obrazložitvami za leto 2019**
4. **Ugotovitve inventurnih in popisnih komisij za leto 2019**
5. **Določitev delovne uspešnosti direktorici, namestnici direktorice za področje zdravstvene nege in oskrbe in pomočniku direktorice za finance in investicije za leto 2019**
6. **Uskladitev in določitev cen storitev od 01.03.2020**
7. **Odmera letnega dopusta direktorici za leto 2020**
8. **Aktualne informacije**

Ad/1

Predsednica sveta ugotavlja prisotnost vseh sedmih članov Sveta DSO Črnomelj ter njegovo sklepčnost.

Ad/2

Predsednica sveta pove, da na predlog zapisnika 9. redne seje z dne 06.12.2029 nima pripomb, je pa k razpravi pozvala ostale prisotne člane sveta, da se do predloga zapisnika izjasnijo, oz. predlagajo popravke ali dopolnitve.

Pripomb na predlog zapisnika 9. redne seje z dne 06.12.2019 Sveta DSO Črnomelj ni bilo, zato je predsednica sveta predlagala glasovanje.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**sklep:**

* **potrdi in sprejme se Zapisnik 9. redne seje Sveta DSO Črnomelj z dne 06.12.2019.**

Ad/3

Predsednica Sveta DSO Črnomelj, ga. Marinka Jankovič je besedo predala direktorici DSO Črnomelj, ga. Valeriji Lekić Poljšak, ki se je predstavila predlog poročila DSO Črnomelj za leto 2019. Po končani predstavitvi je ga. Valerija Lekić Poljšak predala besedo g. Simonu Bahor, ki je predstavil računovodsko poročilo za leto 2019. Predsednica Sveta DSO Črnomelj, ga. Marinka Jankovič se direktorici in pomočniku direktorice za finance in investicije zahvali za obrazložitev ter odpira razpravo.

Razprave ni bilo, zato je predsednica Marinka Jankovič prisotne pozvala k glasovanju.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja so bili sprejeti naslednji

**s k l e p i**

* **svet Doma starejših občanov Črnomelj sprejme Letno poročilo Doma starejših občanov Črnomelj za leto 2019**
* **skupna višina prihodkov v letu 2019 znaša 3.498.908 €**
* **skupna višina odhodkov v letu 2019 znaša 3.362.824 €**
* **poslovni izid leta 2019 z upoštevanjem davka znaša 117.744 €**
* **Svet zavoda predlaga ustanovitelju, Ministrstvu za delo, družino, socialne zadeve in enake možnosti, da se poslovni izid iz leta 2019 in preteklih let v skupni vrednosti 164.199 € nameni za investicije oz. investicijsko vzdrževanje v višini 120.000 €, znesek v višini 44.199 € pa ostane nerazporejen.**

Ad/4

Predsednica Sveta DSO Črnomelj, ga. Marinka Jankovič je besedo predala pomočniku direktorice za finance in investicije, g. Bahor Simonu, ki je povzel ugotovitve inventurnih komisij ter predstavil zbirno poročilo:

1. **Komisija za popis zalog:**

Komisija je popisala stanje zalog materiala dne 3.1.2020 z upoštevanjem stanja 31.12.2019 in ugotovila, da se dejansko stanje ne razlikuje od knjigovodskega.

Popisano je bilo dejansko stanje zalog plina in kurilnega olja ter vračljive embalaže. Hkrati se je popisalo tudi stanje blaga v bifeju po stanju 31.12.2019.

Vrednost vseh zalog na dan 31.12.2019 znaša 27.252,74 €.

**Predlog sklepa**: Zapisnik se sprejme v predloženi vsebini.

1. **Komisija za popis drobnega inventarja, ki se vodi na skupini kontov 320:**

Komisija za popis drobnega inventarja v posamični vrednosti manj kot 100 € in z dobo uporabnosti več kot eno leto in se popisuje skupinsko, je drobni inventar popisala v času od 2.12.2019 do 25.1.2020 in ob popisu ugotovila:

- vrednost drobnega inventarja 01.01.2019 je 86.047,19 €:

- nabave v letu 2019 so 17.476,26 €;

- izločitve med letom 2019 na podlagi evidenc do popisa so 13.644,96 €;

- izločitve ob popisu po sklepu direktorice 1.618,88 €.

Komisija je ugotovila, da je vrednost manjkajočega oziroma neuporabnega drobnega inventarja 1.618,88 € oziroma 1,8 % od skupne vrednosti. Po izločitvi manjkajočega oz. neuporabnega drobnega inventarja skupna vrednost na dan 31.12.2019 znaša 88.259,61 €.

**Predlog sklepa:** Zapisnik se sprejme v predloženi vsebini.

1. **Komisija za popis denarnih sredstev, terjatev in obveznosti:**

Komisija je dne 3.1.2020 popisala denarna sredstva ter terjatve in obveznosti po stanju 31.12.2019 in ugotovila, da je na podlagi knjigovodskih listin dejansko stanje usklajeno s knjigovodskim stanjem.

Na podlagi predloženih knjigovodskih listin je bilo ugotovljeno:

* da so denarna sredstva v blagajni usklajena;
* da so denarna sredstva na računu usklajena;
* da so terjatve in obveznosti usklajene;
* neplačane terjatve se rešujejo po pravni poti;
* da je vrednost spornih terjatev v vrednosti 406,92 € in so v postopku reševanja.

Komisija je ugotovila, da dom v letu 2019 ni odpisoval terjatev. Ugotovljeno je, da zavod uporablja vse možne vzvode, da bi izterjal neplačane terjatve, del neplačanih primerov je predal tudi odvetniku, vendar postopki še niso bili zaključeni.

P**redlog sklepa**: Zapisnik se sprejme v predloženi vsebini.

1. **Komisija za popis opreme (konto 040 in 041):**

Komisija za popis opreme je opremo popisala s kodnim čitalcem v času od 2.12.2019 do 6.1.2020 in ob popisu ugotovila, da je bilo v toku leta 2019 na osnovi dokumentacije izločeno iz uporabe za 42.445,46 € zastarele in uničene opreme in za 19.632,39 € opreme oz. drobnega inventarja na kontu 041. Večji del zneska se nanaša na odpise ob prenovi nadstropja 1B, npr. stare postelje, jogiji, omare, mize, kuhinja, ipd. Prav tako se je v letu 2019 izkazalo, da je potrebno izvesti menjavo klimatskih naprav A strani, ki so bile poškodovane s točo leta 2018 in so bile te uničene izločene iz uporabe. Izločeni so bili tudi stoli in mize jedilnice, ki so bile zamenjani za nove ob koncu leta 2019.

Izločena oprema je bila odpeljana na deponijo odpadkov in bila knjigovodsko odpisana. Komisija je v okviru poročila pripravila tudi seznam opreme, za katero je bilo ob popisu ugotovljeno, da je dotrajana, da se ne uporablja ali pa ni več primerna za uporabo ter podala predlog za njen odpis v letu 2020. Vsa evidentirana oprema se nahaja v zavodu. Od 31.12.2019 do zaključka dneva popisa ni bilo sprememb.

**Predlog sklepa**: Zapisnik se sprejme v predloženi vsebini.

1. **Komisija za popis knjig:**

Komisija za popis knjig je popisala knjige v času od 2.12.2019 do 6.1.2020, knjige se v zavodu popisujejo na vsakih 5 let. Ugotovila je, da se v zavodu nahajajo vse evidentirane knjige, pri tem pa predlagala, da se zaradi uničenosti in neaktualnosti (zastarelosti) odpiše 12 knjig. Izločitve od popisu so bile izvedene na podlagi sklepa direktorice.

**Predlog sklepa**: Zapisnik se sprejme v predloženi vsebini.

Pripomb ni bilo, zato je predsednica Sveta DSO Črnomelj pozvala prisotne k glasovanju.

Glasovanje je potekalo z dvigom rok.

Pred glasovanjem je predstavnica stanovalcev povedala, da se bo glede sprejema naslednjih sklepov vzdržala od glasovanja, saj je bila izvoljena šele danes in bi želela celotno gradivo najprej prebrati.

Izid glasovanja: ZA: 6

PROTI: 0

VZDRŽANI: 1

Na podlagi izida glasovanja so bili sprejeti naslednji

**sklepi:**

* **sprejme se zapisnik Komisije za popis zalog;**
* **sprejme se zapisnik Komisije za popis drobnega inventarja;**
* **sprejme se zapisnik Komisije za popis denarnih sredstev, terjatev in obveznosti;**
* **sprejme se zapisnik Komisije za popis opreme in**
* **sprejme se zapisnik Komisije za popis knjig.**

Ad/5

Predsednica Sveta DSO Črnomelj, ga. Marinka Jankovič je besedo predala ga. Kseniji Pezdirc, vodji splošno kadrovske službe, ki je predstavila poročilo o izpolnjevanju pogojev za delovno uspešnost direktorice, namestnice direktorice za področje zdravstvene nege in oskrbe ter pomočnika direktorice za finance in investicije za leto 2019, ki je podala naslednjo obrazložitev:

* Merila za ugotavljanje delovne uspešnosti direktorice, namestnice direktorice za področje zdravstvene nege in oskrbe ter pomočnika direktorice za finance in investicije določa Pravilnik o merilih za ugotavljanje delovne uspešnosti direktorjev s področja dela, družine in socialnih zadev, in sicer od 6. člena naprej
* Pravilnik določa višino plače na podlagi naslednjih meril:
  + Poslovna uspešnost največ 35% skupne ocene;
  + Kakovost in strokovnost izvajanja javne službe največ 35 % skupne ocene;
  + Razvodja naravnanost največ 30 % skupne ocene.
* Vsako od meril je razčlenjeno tudi podrobneje, vendar seštevek ne sme presegati najvišji odstotek skupne ocene;
* Na podlagi meril in dokazil je ugotovljeno, da:
  + direktorica:
    - * direktorici se določi delovna uspešnost za leto 2019 v višini 90%, saj ni izpolnjen kriterij donacij.
      * Znesek višina dela plače za delovno uspešnost se izračuna tako, da se dobljeni odstotki pomnožijo z višino dveh osnovnih mesečnih plačah (osnova je december preteklega leta).
  + Namestnica direktorice za področje zdravstvene nege in oskrbe :
    - * namestnici direktorice za področje zdravstvene nege in oskrbe direktorici se določi delovna uspešnost za leto 2019 v višini 90%, saj ni izpolnjen kriterij donacij.
      * Znesek višina dela plače za delovno uspešnost se izračuna tako, da se dobljeni odstotki pomnožijo z višino dveh osnovnih mesečnih plačah (osnova je december preteklega leta).
  + Pomočnik direktorice za finance in investicije:
    - * Pomočniku direktorice za finance in investicije se določi delovna uspešnost za leto 2019 v višini 80%, saj ni izpolnjen kriterij aktivnega sodelovanja pri državnih in mednarodnih projektih, ki so povezani z dejavnostjo področja.
      * Znesek višina dela plače za delovno uspešnost se izračuna tako, da se dobljeni odstotki pomnožijo z višino dveh osnovnih mesečnih plačah (osnova je december preteklega leta).
* V skladu z veljavno zakonodajo, se delovna uspešnost direktorice, namestnice direktorice za področje zdravstvene nege in oskrbe in pomočnika direktorice za finance in investicije za leto 2019 ocenjuje, ne pa tudi izplačuje.

Po podani obrazložitvi je predsednica Sveta DSO Črnomelj, ga. Marinka Jankovič prisotne pozvala k razpravi oz. podajanju pripomb. Le-teh ni bilo, zato je predlagala glasovanje o predlogu sklepa glede določitve delovne uspešnosti.

Glasovanje je potekalo z dvigom rok.

Izid glasovanja: ZA: 6

PROTI: 0

VZDRŽANI: 1

Na podlagi izida glasovanja je bil soglasno sprejet naslednji

**sklep:**

* **Direktorici doma se na osnovi 7. člena Uredbe o plačah direktorjev v javnem sektorju in določil Pravilnika o merilih za ugotavljanje delovne uspešnosti direktorjev s področja dela, družine in socialnih zadev (Ur. list RS, št. 28/2006) določi delovna uspešnost za leto 2019 v višini 90 %, kar bi pri izplačilu na dan sprejema sklepa predstavljalo 6.112,37 €.**
* **Namestnici direktorice za področje zdravstvene nege in oskrbe se na osnovi 7. člena Uredbe o plačah direktorjev v javnem sektorju in določil Pravilnika o merilih za ugotavljanje delovne uspešnosti direktorjev s področja dela, družine in socialnih zadev (Ur. list RS, št. 28/2006) se določi delovna uspešnost za leto 2019 v višini 90 %, kar bi pri izplačilu na dan sprejema sklepa predstavljalo 4.874,36 €.**
* **Pomočniku direktorice za finance in investicije se na osnovi 7. člena Uredbe o plačah direktorjev v javnem sektorju in določil Pravilnika o merilih za ugotavljanje delovne uspešnosti direktorjev s področja dela, družine in socialnih zadev (Ur. list RS, št. 28/2006) določi delovna uspešnost za leto 2019 v višini 80 %, kar bi pri izplačilu na dan sprejema sklepa predstavljalo 4.189,25 €.**
* **Ne glede na določbe 22. in 22.a člena ZSPJS, javnim uslužbencem in funkcionarjem na osnovi Dogovora o plačah in drugih stroških dela v javnem sektorju (Ur list RS, št. 80/18) in Zakona o ukrepih na področju plač in drugih stroškov dela v javnem sektorju za leti 2020 in 2021 ter izredni uskladitvi pokojnin (Ur. list RS, št. 75/2019) se del plače za redno delovno uspešnost ne izplačuje** .

Ad/6

Predsednica Sveta DSO Črnomelj, ga. Marinka Jankovič je besedo predala direktorici ga. Valeriji Lekić Poljšak , ki je podala utemeljitve za uskladitev cen socialnovarstvenih storitev:

* DSO Črnomelj s 01.01.2020 ni uskladil cen storitev, čeprav je za to obstajala pravna podlaga;
* uskladitev cen od 01.03.2020 temelji na Sklepu o določitvi standarda povprečne plače ter stroškov in odhodkov storitev oskrbe institucionalnega varstva za osebe, starejše od 65 let ter za odrasle osebe s posebnimi potrebami v posebnih socialno varstvenih zavodih in enotah domov za starejše, ki ga je možno upoštevati v cenah storitev (Ur. list RS, št. 9/2020 z dne 14.02.2020) in Rasti elementov cen socialno varstvenih storitev za leto 2020 (Ur. list RS, št. 9/2020 z dne 14.02.2020) ter dopisa MDDSZEM, št. 12220-41/2019/9 z dne 14.02.2020.
* glede na metodologijo za izračun cen, bi se lahko ob maksimalnem upoštevanju investicij in investicijskega vzdrževanja v ceni, cene zvišale za 6%, vendar na poslovni izid vodstvo doma ocenjuje, da uskladitev oz. zvišanje cen za povprečno 2,1% ne bo povzročilo težav pri poslovanju.

Ga. Cvetka Aupič predlaga, da se sprejme predlog za povišanje cen v povprečju za 2,1%, tudi iz razloga, ker dom s 01.01.2020 ni uskladil cen, čeprav je za to imel zakonsko podlago.

Drugih pripomb ni bilo, zato je predsednica Sveta DSO Črnomelj pozvala prisotne k glasovanju

Glasovanje je potekalo z dvigom rok.

Izid glasovanja: ZA: 6

PROTI: 0

VZDRŽANI: 1

Na podlagi izida glasovanja so bili sprejeti naslednji

**ugotovitveni sklep :**

**standardna raven oskrbe od 01.03.2020 znaša :**

* **oskrba I – dvoposteljna soba 20,58 €/dan - povečanje za 0,48 €/dan**
* **oskrba II – oskrba I, povečana**

**za dodatek za pomoč in postrežbo – nižji 25,50 €/dan - povečanje za 0,47 €/dan**

* **oskrba III/A – oskrba I, povečana**

**za dodatek za pomoč in postrežbo – višji 30,42 €/dan - povečanje za 0,46 €/dan**

* **oskrba III/B – oskrba I, povečana za**

**dodatek za pomoč in postrežbo – za najtežje 34,68 €/dan - povečanje za 0,44 €/dan**

* **oskrba IV 33,12 €/dan - povečanje za 1,15 €/dan**

Ad/7

Predsednica Sveta DSO Črnomelj, ga. Marinka Jankovič je besedo predala ga. Kseniji Pezdirc, ki je podala obrazložitev za odmero letnega dopusta direktorici DSO Črnomelj za leto 2020.

Predsednica Sveta DSO Črnomelj je predlog odmere letnega dopusta dala v razpravo. Razprave ni bilo, zato je člane sveta pozvala k glasovanju o odmeri letnega dopusta.

Glasovanje je potekalo z dvigom rok.

Izid glasovanja: ZA: 6

PROTI: 0

VZDRŽANI: 1

Na podlagi izida glasovanja je bil soglasno sprejet naslednji

**sklep:**

* **direktorici DSO Črnomelj se za leto 2020 odmeri letni dopust v trajanju 36 dni.**

Ad/8

Predsednica Sveta DSO Črnomelj je besedo predala direktorici, ga. Valeriji Lekić Poljšak, ki je člane seznanila z nekaterimi novostmi:

* v februarju 2020 smo pričeli s koordinacijo brezplačnih prevozov za starejše. Zaenkrat teh prevozov ni veliko, potreben je določen čas, da zadeva zaživi;
* s 01.04.2020 bo DSO Črnomelj prevzel dejavnost pomoči družini na domu na območju občin Črnomelj in Semič;
* glede na širjenje Korona virusa smo tudi v domu, na podlagi usmeritev in priporočil NIJZ, sprejeli določene ukrepe. Predvsem se to nanaša na dosledno higieno rok in preklic vseh aktivnosti v mesecu marcu, kjer bi se ljudje množično zbirali;
* na parceli poleg doma se bo v kratkem pričel graditi objekt, v katerem investitor namerava zgraditi 16 oskrbovanih stanovanj, kar je zanimivo predvsem za DSO Črnomelj.

Drugih razprav in pripomb na seji ni bilo.

Seja sveta je bila končana ob 17.00 uri.

Zapisnikar: Predsednica sveta:

Ksenija Pezdirc Marinka Jankovič